CELEX: 62009CN0074
Language: da
Date: 2009-02-18 00:00:00
Title: Sag C-74/09: Anmodning om præjudiciel afgørelse indgivet af Cour de cassation (Belgien) den 18. februar 2009 — Bâtiments et Ponts Construction SA og Thyssenkrupp Industrieservice mod Berlaymont 2000 SA

1.5.2009   
            
            
               DA
            
            
               Den Europæiske Unions Tidende
            
            
               C 102/12
            
         Anmodning om præjudiciel afgørelse indgivet af Cour de cassation (Belgien) den 18. februar 2009 — Bâtiments et Ponts Construction SA og Thyssenkrupp Industrieservice mod Berlaymont 2000 SA
   (Sag C-74/09)
   2009/C 102/19
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøgere: Bâtiments et Ponts Construction SA og Thyssenkrupp Industrieservice
   
      Sagsøgt: Berlaymont 2000 SA
   
      Præjudicielle spørgsmål
   
   
               1)
            
            
               Er forpligtelsen til at være indehaver af en registrering for at få tildelt en offentlig kontrakt i Belgien, sådan som det er pålagt ved artikel I.G. i de særlige udbudsbetingelser, der finder anvendelse i den foreliggende sag, i strid med princippet om fri bevægelighed inden for Den Europæiske Union og artikel 24, stk. 2, i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter (1), såfremt den skal fortolkes således, at den giver den ordregivende myndighed mulighed for fra udbuddet at udelukke en bydende, som er udenlandsk entreprenør, og som ikke er indehaver af en registrering, men har fremlagt tilsvarende attester fra sin nationale administration?
            
         
               2)
            
            
               Er det i strid med princippet om fri bevægelighed inden for den Europæiske Union og artikel 24, stk. 2, i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter at anerkende, at en belgisk ordregivende myndighed har beføjelse til at pålægge udenlandske bydende at lade en belgisk myndighed — entreprenørregistreringsudvalget — undersøge gyldigheden af de attester, der udstedes til dem af de skattemæssige og sociale myndigheder i deres stat, og som dokumenterer, at de har opfyldt deres forpligtelser med hensyn til skattemæssige og sociale betalinger?
            
         
      (1)  EFT L 199, s. 54.